section_heading: Vojnička karijera
paragraph_text: Od 1809. zapovjednik je na bojištima u Italiji i Tirolu. Ratovao protiv Francuza u Kranjskoj i južnoj Štajerskoj s postrojbama koje su skupljene u Hrvatskoj. Kad je sklopljeno primirje, otišao je u Čakovec, gdje je 1809. dočekao mir u Schönbrunnu. Kad su se hrvatske graničarske pukovnije predale pod francusku vlast, uputio im je proglas. Proglas je bio na kajkavskom narječju hrvatskog. Vojnicima je istaknuo ratne zasluge i izrazio žaljenje zbog mirovnih uvjeta.